13. ΒΑΣΙΛΙΚΟΝ ΔΙΑΤΑΓΜΑ της 24/24 Ιαν. 1952 Περί χορηγήσεως αμνηστίας Άρθρον μόνον.-1.Αμνηστεύονται τα απλά και σύνθετα πολιτικά αδικήματα τα τελεσθέντα εν Ελλάδι από του Απρ. 1949 μέχρι του Αυγ. 1951 υπό Στρατιωτικών παντός βαθμού, Σώματος ή Όπλου και αναγόμενα ή οπωσδήποτε σχετιζόμενα:α)προς την σύμπηξιν εν Αθήναις και αλλαχού κατά το ως άνω χρονικόν διάστημα οργανώσεως εν τω στρατεύματι υπό τον τίτλον Ι.Δ.Ε.Α. και συμμετοχήν εις αυτήν, δι' ης επεζητήθη ίνα δι' ομαδικής απειθείας και στάσεως κατευθυνθούν κατά τας αντιλήψεις των συμμετεχόντων εις αυτήν, δυναμικώς, τα πολιτικά και στρατιωτικά πράγματα του Κράτους, β)προς την εκδηλωθείσαν εν Αθήναις κατά την νύκτα της 30-31 Μαΐου 1951 στάσιν, επί τω εν τη προηγουμένη παραγράφω σκοπώ. 2.Εν τη κατά τα ανωτέρω παρεχομένη αμνηστεία δεν περιλαμβάνονται πειθαρχικά παραπτώματα σχετιζόμενα οπωσδήποτε προς τα αμνηστευόμενα αδικήματα, ουδέ επηρεάζεται η εφαρμογή των περί διοικητικής θέσεως εν τω Στρατεύματι κειμένων διατάξεων, των εις ταύτα μετασχόντων στρατιωτικών. 